CELEX: 32015R0949
Language: mt
Date: 2015-06-19 00:00:00
Title: Regolament ta' Implimentazzjoni tal-Kummissjoni (UE) 2015/949 tad-19 ta' Ġunju 2015 li japprova l-kontrolli ta' qabel l-esportazzjoni mwettqa fuq ċertu ikel minn ċerti pajjiżi terzi għall-preżenza ta' ċerti mikotossini (Test b'rilevanza għaż-ŻEE)

20.6.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 156/2
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/949
      tad-19 ta' Ġunju 2015
      li japprova l-kontrolli ta' qabel l-esportazzjoni mwettqa fuq ċertu ikel minn ċerti pajjiżi terzi għall-preżenza ta' ċerti mikotossini
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (1), u b'mod partikolari l-Artikolu 23 tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 1881/2006 (2) jistipula l-livelli massimi permessi ta' okratossina A u ta' aflatossini fl-ikel. Il-prodotti tal-ikel biss li jikkonformaw mal-livell massimu jistgħu jitqiegħdu fis-suq tal-Unjoni.
               
            
                  (2)
               
               
                  Ir-Regolament (KE) Nru 882/2004 jistipula li l-Istati Membri huma obbligati li jiżguraw li l-kontrolli uffiċjali jitwettqu b'mod regolari, abbażi ta' riskju u bi frekwenza xierqa sabiex jinkisbu l-għanijiet tar-Regolament, li huma fost l-oħrajn il-prevenzjoni, l-eliminazzjoni jew it-tnaqqis tar-riskji għall-bnedmin u għall-annimali sa livelli aċċettabbli.
               
            
                  (3)
               
               
                  L-Artikolu 23 tar-Regolament (KE) Nru 882/2004 jistipula li jistgħu jiġu approvati kontrolli speċifiċi ta' qabel l-esportazzjoni, imwettqa minn pajjiż terz fuq l-ikel u l-għalf qabel l-esportazzjoni lejn l-Unjoni Ewropea, sabiex jiġi vverifikat li l-prodotti esportati jissodisfaw ir-rekwiżiti tal-Unjoni.
               
            
                  (4)
               
               
                  Din l-approvazzjoni tista' tingħata biss lil pajjiż terz jekk verifika tal-Unjoni Ewropea tkun uriet li l-ikel jew l-għalf esportat lejn l-Unjoni Ewropea jkun jissodisfa r-rekwiżiti tal-Unjoni jew rekwiżiti ekwivalenti u li l-kontrolli mwettqa fil-pajjiż terz qabel il-bgħit jitqiesu effettivi u effiċjenti biżżejjed biex jissostitwixxu jew inaqqsu l-kontrolli tad-dokumenti, tal-identità u dawk fiżiċi stipulati fil-liġi tal-UE.
               
            
                  (5)
               
               
                  F'April tal-2005, l-Istati Uniti tal-Amerka (minn hawn 'il quddiem imsejħin “l-Istati Uniti”) ressqu applikazzjoni lill-Kummissjoni biex jiksbu approvazzjoni tal-kontrolli ta' qabel l-esportazzjoni mwettqa mill-awtoritajiet kompetenti tal-Istati Uniti fuq il-kontaminazzjoni tal-karawett mill-aflatossini, intiż għall-esportazzjoni lejn l-Unjoni.
               
            
                  (6)
               
               
                  Wara verifika li wettaq l-Uffiċċju Alimentari u Veterinarju (FVO) tal-Kummissjoni, l-approvazzjoni ta' dawk il-kontrolli ta' qabel l-esportazzjoni li jimmiraw għall-iżgurar tal-konformità mal-livelli massimi ta' aflatossini stipulati fil-liġi tal-Unjoni ngħatat bid-Deċiżjoni tal-Kummissjoni 2008/47/KE (3).
               
            
                  (7)
               
               
                  Fit-8 ta' Ottubru 2007, il-Kanada ressqet applikazzjoni lill-Kummissjoni biex tikseb approvazzjoni tal-kontrolli ta' qabel l-esportazzjoni mwettqa mill-awtoritajiet kompetenti tal-Kanada fuq il-kontaminazzjoni mill-okratossina A fil-qamħ (komuni u durum) u fid-dqiq tal-qamħ maħsuba għall-esportazzjoni lejn l-Unjoni Ewropea.
               
            
                  (8)
               
               
                  Il-Kummissjoni vvalutat fid-dettall it-tagħrif ipprovdut mill-Kummissjoni Kanadiża għall-Qamħ, li hija l-awtorità kompetenti tal-Kanada li taħt ir-responsabbiltà tagħha jitwettqu l-kontrolli ta' qabel l-esportazzjoni, u kienet tal-fehma li l-garanziji mogħtija huma sodisfaċenti sabiex taċċetta l-applikazzjoni għall-approvazzjoni tal-kontrolli ta' qabel l-esportazzjoni fuq il-qamħ u fuq ċerti prodotti li ġejjin minnu għall-preżenza tal-okratossina A. Għalhekk, l-approvazzjoni ta' dawk il-kontrolli ta' qabel l-esportazzjoni li jimmiraw għall-iżgurar tal-konformità mal-livelli massimi ta' okratossina A stipulati fil-liġi tal-Unjoni ngħatat bir-Regolament ta' Implimentazzjoni tal-Kummissjoni (UE) Nru 844/2011 (4).
               
            
                  (9)
               
               
                  Fil-21 ta' Novembru 2012, l-Istati Uniti ressqu applikazzjoni lill-Kummissjoni biex jiksbu approvazzjoni tal-kontrolli ta' qabel l-esportazzjoni mwettqa mill-awtoritajiet kompetenti tal-Istati Uniti tal-Amerka fuq il-kontaminazzjoni tal-lewż mill-aflatossini, intiż għall-esportazzjoni lejn l-Unjoni.
               
            
                  (10)
               
               
                  Wara verifika mwettqa mill-FVO tal-Kummissjoni u wara li evalwat fid-dettall it-tagħrif addizzjonali mogħti mill-Istati Uniti, il-Kummissjoni tqis li l-garanziji mogħtija huma sodisfaċenti u jiġġustifikaw l-approvazzjoni tal-kontrolli ta' qabel l-esportazzjoni. Għalhekk, jixraq li tingħata l-approvazzjoni tal-kontrolli ta' qabel l-esportazzjoni mwettqa li jimmiraw għall-iżgurar tal-konformità mal-livelli massimi ta' aflatossini stipulati fil-liġi tal-Unjoni.
               
            
                  (11)
               
               
                  Jixraq li l-approvazzjonijiet kollha tal-kontrolli ta' qabel l-esportazzjoni li jitwettqu minn ċerti pajjiżi terzi fir-rigward tal-preżenza ta' mikotossini fl-ikel ikunu f'Regolament wieħed sabiex tiġi ssimplifikata l-leġiżlazzjoni u sabiex jiġi żgurat approċċ uniformi. Għalhekk, id-Deċiżjoni 2008/47/KE u r-Regolament ta' Implimentazzjoni (UE) Nru 844/2011 għandhom jiġu sostitwiti u r-regoli li hemm f'dawk l-atti għandhom jiġu amalgamati ma' dan ir-Regolament ta' Implimentazzjoni. Madankollu, ġew introdotti xi bidliet żgħar sabiex id-dispożizzjonijiet jiġu allinjati fir-rigward tal-frekwenza tal-kontrolli u sabiex id-dispożizzjonijiet jiġu aġġornati biex jirriflettu l-bidliet fil-kodiċijiet tan-Nomenklatura Magħquda (NM).
               
            
                  (12)
               
               
                  F'konformità mal-Artikolu 16(2) tar-Regolament (KE) Nru 882/2004, jeħtieġ li l-Istati Membri jaġġustaw il-frekwenza tal-kontrolli fiżiċi fuq l-importazzjonijiet mar-riskju assoċjat ma' kategoriji differenti tal-ikel filwaqt li jqisu, fost affarijiet oħra, il-garanziji mogħtija mill-awtoritajiet kompetenti tal-pajjiż terz ta' oriġini tal-ikel inkwistjoni. Il-kontrolli sistematiċi ta' qabel l-esportazzjoni mwettqa taħt ir-responsabbiltà tal-awtorità kompetenti tal-pajjiż terz, f'konformità mal-approvazzjoni tal-Unjoni skont l-Artikolu 23 tar-Regolament (KE) Nru 882/2004, jipprovdu livell sodisfaċenti ta' garanziji b'rabta mal-kontaminazzjoni mill-mikotossini u għalhekk jippermettu lill-Istati Membri jnaqqsu l-frekwenza tal-kontrolli fiżiċi mwettqa fuq dawn il-prodotti bażiċi.
               
            
                  (13)
               
               
                  Il-frekwenza baxxa ta' kontroll stabbilita fl-Anness ta' dan ir-Regolament għandha tiġi segwita mill-Istati Membri li jimportaw bosta kunsinni tal-oġġetti tal-ikel ikkonċernati. L-Istati Membri li jimportaw biss numru limitat ta' kunsinni tal-oġġetti tal-ikel ikkonċernati għandhom jiżguraw frekwenza baxxa ta' kontrolli, mingħajr ma jkunu jistgħu jikkonformaw mal-frekwenza stabbilita tal-kontrolli.
               
            
                  (14)
               
               
                  Il-miżuri previsti f'dan ir-Regolament huma f'konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      L-approvazzjoni tal-kontrolli ta' qabel l-esportazzjoni
      1.   Il-kontrolli ta' qabel l-esportazzjoni mwettqa qabel l-esportazzjoni lejn l-Unjoni mill-Kummissjoni Kanadiża għall-Qamħ, bħala awtorità kompetenti, fir-rigward tal-okratossina A fil-qamħ u fid-dqiq tal-qamħ imniżżla fl-Anness I u prodotti fit-territorju tal-Kanada huma approvati.
      2.   Il-kontrolli li ġejjin ta' qabel l-esportazzjoni, mwettqa qabel l-esportazzjoni lejn l-Unjoni mid-Dipartiment tal-Agrikoltura tal-Istati Uniti (USDA), bħala awtorità kompetenti, huma approvati:
      
                  (a)
               
               
                  il-kontrolli ta' qabel l-esportazzjoni fir-rigward tal-aflatossini fil-karawett imniżżla fl-Anness I u prodotti fuq it-territorju tal-Istati Uniti;
               
            
                  (b)
               
               
                  il-kontrolli ta' qabel l-esportazzjoni fir-rigward tal-aflatossini fil-lewż imniżżla fl-Anness I u prodotti fit-territorju tal-Istati Uniti.
               
            Artikolu 2
      Id-dokumenti ta' akkumpanjament u l-identifikazzjoni tal-kunsinni
      1.   Kull kunsinna tal-prodotti msemmija fl-Artikolu 1 għandha tkun akkumpanjata minn:
      
                  (a)
               
               
                  rapport li jkun fih ir-riżultati tat-teħid ta' kampjuni u tal-analiżi mwettqa f'konformità mad-dispożizzjonijiet tar-Regolament tal-Kummissjoni (KE) Nru 401/2006 (5), jew b'rekwiżiti ekwivalenti, minn laboratorju approvat għal dak il-għan mill-awtorità kompetenti;
               
            
                  (b)
               
               
                  ċertifikat skont il-mudell stabbilit fl-Anness II, li jkun imtela, ġie vverifikat u ġie ffirmat minn rappreżentant tal-awtorità kompetenti; iċ-ċertifikat ikun validu għal erba' xhur mid-data tal-ħruġ.
               
            2.   Kull kunsinna ta' prodotti msemmija fl-Artikolu 1 għandu jkollha kodiċi ta' identifikazzjoni li għandu jerġa' jitniżżel fuq ir-rapport u fuq iċ-ċertifikat, imsemmija fil-paragrafu 1. Kull basket individwali, jew forma oħra ta' imballaġġar, jew imballaġġar li jgħaqqad diversi entitajiet individwali f'imballaġġ wieħed, tal-kunsinna għandu jiġi identifikat bl-istess kodiċi.
      Artikolu 3
      Il-qsim tal-kunsinni
      Jekk kunsinna tinqasam, il-kopji taċ-ċertifikat previsti fl-Artikolu 2(1)(b) u ċċertifikati mill-awtorità kompetenti tal-Istat Membru li fit-territorju tiegħu jkun seħħ il-qsim, għandhom jakkumpanjaw kull parti tal-kunsinna maqsuma sakemm tiġi rilaxxata għaċ-ċirkolazzjoni libera.
      Artikolu 4
      Il-kontrolli uffiċjali
      F'konformità mad-dispożizzjonijiet tal-Artikolu 16(2) u tal-Artikolu 23(2) tar-Regolament (KE) Nru 882/2004, il-frekwenza tal-kontrolli fiżiċi mwettqa mill-Istati Membri fuq il-kunsinni tal-prodotti msemmija fl-Artikolu 1 u ppreżentati f'konformità mal-Artikolu 2 għandha titnaqqas għall-perċentwali massimu tal-għadd ta' kunsinni ppreżentati kif previst fl-Anness I.
      Artikolu 5
      It-tħassir
      Id-Deċiżjoni 2008/47/KE u r-Regolament ta' Implimentazzjoni (UE) Nru 844/2011 huma b'dan imħassra.
      Ir-referenzi għad-Deċiżjoni u għar-Regolament ta' Implimentazzjoni mħassra għandhom jiġu interpretati bħala referenzi għal dan ir-Regolament.
      Artikolu 6
      Id-dħul fis-seħħ
      Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-19 ta' Ġunju 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 165, 30.4.2004, p. 1.
      
         (2)  Ir-Regolament tal-Kummissjoni (KE) Nru 1881/2006 tad-19 ta' Diċembru 2006 li jiffissal-livelli massimi ta' ċerti kontaminanti fl-oġġetti tal-ikel (ĠU L 364, 20.12.2006, p. 5).
      
         (3)  Id-Deċiżjoni tal-Kummissjoni 2008/47/KE tal-20 ta' Diċembru 2007 li tapprova l-kontrolli ta' qabel l-esportazzjoni mwettqa mill-Istati Uniti tal-Amerka fuq il-karawett u l-prodotti li ġejjin minnu għal dik li hija preżenza ta' aflatossini (ĠU L 11, 15.1.2008, p. 12).
      
         (4)  Ir-Regolament ta' Implimentazzjoni tal-Kummissjoni (UE) Nru 844/2011 tat-23 ta' Awwissu 2011 li japprova l-kontrolli ta' qabel l-esportazzjoni mwettqa mill-Kanada fuq il-qamħ u fuq id-dqiq tal-qamħ għall-preżenza tal-okratossina A (ĠU L 218, 24.8.2011, p. 4).
      
         (5)  Ir-Regolament tal-Kummissjoni (KE) Nru 401/2006 tat-23 ta' Frar 2006 li jistabbilixxi l-metodi tat-teħid ta' kampjuni u l-metodi ta' analiżi għall-kontroll uffiċjali tal-livelli ta' mikotossini fl-oġġetti tal-ikel (ĠU L 70, 9.3.2006, p. 12).
      
         ANNESS I
         Il-prodotti msemmija fl-Artikolu 1 u l-frekwenza tal-kontrolli fiżiċi msemmija fl-Artikolu 4:
         
                     L-ikel
                  
                  
                     Il-kodiċi tan-NM (Nomenklatura Magħquda)
                  
                  
                     Is-sottodiviżjoni tat-TARIC (Tariffa Integrata tal-Komunità Ewropea)
                  
                  
                     Il-pajjiż tal-oriġini
                  
                  
                     Il-mikotossina
                  
                  
                     Il-frekwenza tal-kontrolli fiżiċi (%) waqt l-importazzjoni
                  
               
                     
                                 —
                              
                              
                                 Qamħ
                              
                           
                  
                     
                                 —
                              
                              1001 
                           
                  
                      
                  
                  
                     Il-Kanada
                  
                  
                     Okratossina A
                  
                  
                     < 1
                  
               
                     
                                 —
                              
                              
                                 Dqiq tal-qamħ
                              
                           
                  
                     
                                 —
                              
                              1101 00 
                           
               
                     
                                 —
                              
                              
                                 Karawett, bil-qoxra
                              
                           
                  
                     
                                 —
                              
                              1202 41 00 
                           
                  
                      
                  
                  
                     L-Istati Uniti tal-Amerka
                  
                  
                     Aflatossini
                  
                  
                     < 1
                  
               
                     
                                 —
                              
                              
                                 Karawett, bla qoxra
                              
                           
                  
                     
                                 —
                              
                              1202 42 00 
                           
               
                     
                                 —
                              
                              
                                 Karawett, ippreparat jew ippreservat b'xi mod ieħor
                              
                           
                  
                     
                                 —
                              
                              
                                 2008 11 91 ; 2008 11 96 ; 2008 11 98 
                              
                           
               
                     
                                 —
                              
                              
                                 Lewż, bil-qoxra
                              
                           
                  
                     
                                 —
                              
                              0802 11 
                           
                  
                      
                  
                  
                     L-Istati Uniti tal-Amerka
                  
                  
                     Aflatossini
                  
                  
                     < 1
                  
               
                     
                                 —
                              
                              
                                 Lewż, bla qoxra
                              
                           
                  
                     
                                 —
                              
                              0802 12 
                           
               
      
         ANNESS II
         
            
         Test ta 'immaġni
         
            L-Unjoni Ewropea
            Iċ-ċertifikat għall-UE
            Il-Parti I: Id-dettalji tal-kunsinna mibgħuta
            I.1. Il-persuna responsabbli li twettaq il-kunsinna
            L-isem
            L-indirizz
            In-Nru tat-telefon:
            I.2. In-Nru ta’ referenza taċ-ċertifikat
            I.2.a
            I.3. L-awtorità kompetenti ċentrali
            I.4. L-awtorità kompetenti lokali
            I.5. Id-destinatarju
            L-isem
            L-indirizz
            Il-kodiċi postali
            In-Nru tat-telefon
            I.6. Il-persuna responsabbli mill-kunsinna fl-UE
            L-isem
            L-indirizz
            Il-kodiċi postali
            In-Nru tat-telefon
            I.7. Il-pajjiż tal-oriġini
            Il-kodiċi ISO (Organizzazzjoni Internazzjonali għall-Istandardizzazzjoni)
            I.8.
            I.9. Il-pajjiż tad-destinazzjoni
            Il-kodiċi ISO
            I.10.
            I.11. Il-post tal-oriġini
            L-isem In-numru tal-approvazzjoni
            L-indirizz
            I.12.
            I.13. Il-post tat-tagħbija
            I.14. Id-data tat-tluq
            I.15. Il-mezz tat-trasport
            Ajruplan Vapur
            Vagun tal-ferrovija Vettura tat-triq
            Oħrajn
            L-identifikazzjoni:
            Ir-referenzi tad-dokument:
            I.16. Il-punt ta’ importazzjoni fl-UE
            I.17.
            I.18. Deskrizzjoni tal-prodott bażiku
            I.19. Il-kodiċi tal-prodott bażiku (il-kodiċi tas-SA (Sistema Armonizzata))
            I.20. Il-kwantità
            I.21. It-temperatura tal-prodotti
            Ambjentali Imkessħin Iffriżati
            I.22. Għadd ta’ pakketti
            I.23. L-identifikazzjoni tal-kontenitur/in-numru tas-siġill
            I.24. It-tip ta’ imballaġġar
            I.25. Prodotti bażiċi ċċertifikati għal:
            Konsum mill-bniedem Ikel għall-annimali Proċess ulterjuri
            I.26.
            I.27. Għall-importazzjoni fl-UE
         
         
            
         Test ta 'immaġni
         
            I.28. L-identifikazzjoni tal-prodotti bażiċi
            In-numru tal-lott It-tip ta’ trattament
         
         
            
         Test ta 'immaġni
         
            IL-PAJJIŻ
            IL-KONTROLL TA’ QABEL L-ESPORTAZZJONI
            II. It-tagħrif dwar is-saħħa
            II.a. In-Nru ta’ referenza taċ-ċertifikat
            II.b.
            F’konformità mad-dispożizzjonijiet tar-Regolament ta’ Implimentazzjoni tal-Kummissjoni (UE) 2015/949 li japprova l-kontrolli ta’ qabel l-esportazzjoni mwettqa minn fuq fir-rigward tal-preżenza ta’ , jiena li ffirmajt hawn taħt, , rappreżentant awtorizzat tal-awtorità kompetenti msemmija fl-Artikolu 1 tar-Regolament ta’ Implimentazzjoni (UE) 2015/949 niċċertifika li l-prodotti bażiċi deskritti fil-Parti I ta’ dan iċ-ċertifikat ġew prodotti, imqassma, imċaqalqa, ipproċessati, imballaġġati u ttrasportati skont il-prassi ta’ iġjene tajba u ġew soġġetti għal kontroll ta’ qabel l-esportazzjoni, kif approvat bir-Regolament ta’ Implimentazzjoni (UE) 2015/949 u niżgura li l-prodotti bażiċi koperti b’dan iċ-ċertifikat se jiġu ttrasportati lejn l-Unjoni Ewropea f’kontenitur, li jkun konformi mal-prassi ta’ iġjene tajba.
            Minn din il-kunsinna ttieħdu kampjuni għall-analiżi ta’ … nhar (id-data), u ġew soġġetti għall-analiżi fil-laboratorju nhar (id-data) fi (isem il-laboratorju), u d-dettalji tat-teħid ta’ kampjuni, il-metodi ta’ analiżi użati u r-riżultati kollha huma mehmuża.
            Noti
            Dan iċ-ċertifikat huwa validu għal erba’ xhur wara l-ħruġ.
            Il-Parti I:
            — Il-kaxxa bin-numru ta’ referenza I.11: In-numru tal-approvazzjoni: jekk japplika biss.
            — Il-kaxxa bin-numru ta’ referenza I.19: Uża l-kodiċi rilevanti tas-SA tal-Kunsill għall-Kooperazzjoni Doganali (WTO) jew il-kodiċi tan-NM.
            — Il-kaxxa bin-numru ta’ referenza I.20: Indika l-piż totali.
            — Il-kaxxa bin-numru ta’ referenza I.25: Proċess ulterjuri jfisser “soġġett għal tqassim jew għal trattament fiżiku ieħor qabel il-konsum mill-bniedem”.
            Il-Parti II: Iċ-ċertifikazzjoni
            L-ispettur uffiċjali
            L-isem (b’ittri kapitali): Il-kwalifika u t-titolu:
            Id-data: Il-firma:
            It-timbru: